ՀԻՄՆԱՎՈՐՈՒՄ

«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 07-013-0128-0056 ԿԱԴԱՍՏՐԱՅԻՆ ԾԱԾԿԱԳՐՈՎ ՀՈՂԱՄԱՍԸ ԱՐՄԵՆ ՀԱՐՈՒԹՅՈՒՆՅԱՆԻՆ, ԸՆԴԼԱՅՆՄԱՆ ՆՊԱՏԱԿՈՎ, ՈՒՂՂԱԿԻ ՎԱՃԱՌՔՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 8-րդ կետի և 2-րդ մասի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 3-րդ ենթակետի, 3-րդ կետի պահանջներին համապատասխան։   
 Արմեն Հրաչի Հարությունյանը Աբովյան համայնքի Արամուս գյուղում ունի իրեն սեփականության իրավունքով պատկանող 07-013-0128-0034 կադաստրային ծածկագրով գյուղատնտեսական նշանակության 1920,0 քառակուսի մետր մակերեսով վարելահող։ Վարելահողին կից Աբովյան համայնքին սեփականության իրավունքով պատկանող (հիմք՝ 2022 թվականի օգոստոսի 09-ի N 09082022-07-0135 վկայական) Արամուս գյուղում գտնվող 07-013-0128-0056 կադաստրային ծածկագրով գյուղատնտեսական նպատակային նշանակության 465.0 քառակուսի մետր վարելահողը և այլ հողատեսքը անհնար է որպես առանձին գույքային միավոր աճուրդային կարգով օտարել։ Օտարվող հողամասը սահմանակից է ընդլայնվող հողամասին և օտարվող հողամասի դիրքի կամ ռելիեֆի առանձնահատկություններից ելնելով՝ ընդլայնվող հողամաս տրանսպորտային միջոցներով մուտք գործելու որևիցե այլընտրանքային հնարավորություն առկա չէ, բացի օտարվող հողամասից կամ ընդլայնվող հողամաս հնարավոր է մուտք գործել բացառապես օտարվող հողամասից։ Օտարվող հողամասը հանդիսանում է գյուղատնտեսական նշանակության վարելահող և այլ հող։ Առաջարկվում է այն օտարել վարելահողի կադաստրային արժեքով, որը կազմում է 1 027 650 (մեկ միլիոն քսանյոթ հազար վեց հարյուր հիսուն) դրամ։

Վերը նշված հանգամանքները հիմք են սույն նախագծի ընդունման համար և օտարվող հողամասը չի կարող դիտվել որպես առանձին գույքային միավոր աճուրդային կարգով օտարելու համար։   
 «Աբովյան համայնքի սեփականություն հանդիսացող 07-013-0128-0056 կադաստրային ծածկագրով հողամասը Արմեն Հարությունյանին ընդլայնման նպատակով, ուղղակի վաճառքով օտարելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։   
   
  
 ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ